XXIV.  S. Leo IX parthenonis S. Mauri Virdunensis possessiones et privilegia confirmat.   (Anno 1049.) [Dom Calmet,  Histoire de Lorraine,  I,  Preuves,  pag. 424.]
Author: Leo IX

LEO episcopus, servus servorum Dei, fratri THEODORICO Virdunensis Ecclesiae praesuli, suisque successoribus in perpetuum.

Si devotis Dei fidelium petitionibus assensum dederimus, videlicet ut res sanctarum Ecclesiarum eorum procurationi commissas, unde duplici refectionis pastu sustentari debeat grex Dominicus, nostri apostolici privilegii auctoritate firmare velimus, universalis sanctae Ecclesiae statui profuturum minime dubitamus, imo ab ipso divinae misericordiae fonte large remunerari credimus. Unde omnium catholicorum Deoque placentium universitas noverit jam dicti Theodorici dilectissimi praesulis consensu, et Ave abbatissae pio precum interventu, locum in suburbio Virdunensi juxta rivulum Scanciae situm et in honorem sancti Joannis Baptistae et sancti Joannis evangelistae confectum, ubi sanctorum Mauri, Salvini atque Aratoris corpora ab ejusdem urbis venerantur incolis, quae Heimo episcopus renovavit, et instruxit propter aquae commoditatem, ut moniales quas ibi sub monastica regula ordinavit, usualia omnia sua intra fines loci ipsius habere possint, me apostolicae auctoritatis munimine firmare, ne quidquid idem episcopus caeterorumque Dei fidelium pia devotio ibidem contulerat, ab aliquo sanctae Ecclesiae inimico post haec violari contingat: res autem ecclesiae eidem pertinentes quas confirmare statuimus, praesentis pagina descriptionis demonstrat: videlicet villam ad Calvum-Montem, et ei omnia pertinentia; villam Marseium, et quidquid ad eam pertinere videtur; Hattonis Masnile, Caslon-Villam, Vilegium, cum vineis et familia Amalgisi; villam Adase, eum omnibus sibi pertinentibus; Gundrici-Curtem similiter; ad Labriam mansos VIIII cum familia, Berlei-Curtem, ad Briodorum mansos VIII cum molendino et ejus appendiciis. In Molengeia-Curte mansos VII cum farinario; subtus Leodium, in loco qui dicitur ad sanctum Remigium, VII mansos cum ecclesia. In Samongeia, mansos VII et dimidium. Ad Grimaldi-Curtem mansos XI cum farinario. Subtus Virdunum Novamvillam IX mansos et dimidium. Ad Tullidam VIIII mansos et dimidium. Petri-Villam in Arduena, et villam quae dicitur Nervia, mansos XX cum familia. Ad Parperiam decimas, cum omnibus indominicaturis. In Tranculfivilla ecclesiam unam. Ad Sampiniacum unam. Ad Sanctum Julianum unam. Unam in Mandris. Ad Villam unam. Ad Caslon unam cum capella. Ad Imbeiam unam. Ad Trogium I. Ad Ranserias unam. Ad Malameias unam. Ad Prodagion unam. Ad Arberti-villam, unam et quartarium cum piscaria. Ad Domnum-Petrum unam. Ad Lovum-Montem unam; ad Ornam, unam; ad Bras, unam; ad Unffi-villam, unam. Ad Romanas I. Ad Pilon I. Capellam S. Lamberti in civitate, et S. Medardum ipsius ecclesiae abbatiae adjacentem. Ad S. Hilarium piscariam cum manso I. In Samongeia piscariam I. Teloneum in civitate. Infra muros mansos duarum librarum; molendina duo subtus novum pontem. In Floraco super fluvium Airam, mansos IX. Comitissa Auda eidem ecclesiae, in qua et sepulta est, contulit, et ad domnum Johannem mansos XII cum ecclesia supra Cosantiam, et praedium quod acquisivit. In Lovomontem, et Brabant, ecclesiam in honorem Sanctae Crucis, quam Heimo episcopus rebus undequaque acquisitis dilatavit, canonicis inibi constitutis, qui hebdomadarii in jam dicto monasterio divinis inserviant officiis, nec canonicam nisi ab abbatissa recipiant. Earum autem rerum haec sunt nomina. Ad Romanas mansos IIII et dimidium, cum banno. Ad Asenam bannum, cum sylva. Ad villam mansum I cum molendino. Ad Crucem alodem cum sylva. Ad Caston-Curtem mansum dimidium. Ad Aldem-Villam alodem; juxta civitatem Cumminas III. Ad Aldeberti portam I. Ad Dodam-Vallem I. Ad Dormarvallem I. Ad Elnam quartarios VII, infra muros II vineas. Ad Ronnei-villam mansos II et quartarios tres. Mansos in civitate qui persolvunt solidos VIIII, clibanum unum. Ad Novam-Villam mansos I et dimidium. Haec omnia quae praescriptio nostra continet, tam urbana quam ruratica, in aedificiis, vineis, pratis, sylvis, campis cultis et incultis, utriusque sexus mancipiis, aquis aquarumque decursibus, molendinis, piscariis ecclesiis, capellis, sicuti jure et legaliter atque canonice ad hoc monasterium pertinent, ita vobis successoribusque vestris concedimus episcopis, et confirmamus in perpetuum; ita quod ad altaria ecclesiarum in episcopio vestro sitarum, sicut eis concessistis, nulli liceat aliam introducere personam, nisi quam ex sororum suarum consilio abbatissa conduxerit. Eligendi vero abbatissam secundum Dei timorem et canonum decreta liberam ipsis concedimus facultatem. Sed si controversia orta fuerit, ad episcopum pertinebit ut, sicut bonus pastor, idoneam ecclesiae illi provideat personam, vel de sua vel de alterius dioecesi. Si quis autem, quod non optamus, temerario ausu contra hoc nostrum privilegium attentarit, sciat se auctoritate Dei omnipotentis apostolorumque principis Petri, et nostra anathemate innodatum, ut a regno Dei fiat alienus, atque inde traditoris Domini nostri Jesu Christi socius in inferno, et excommunicationi subjaceat, donec resipiscens ad satisfactionem et congruam emendationem venerit. Qui vero pio intuitu curator et observator hujus nostri apostolici privilegii exstiterit, benedictionis gratiam et coelestis regni gaudium a Domino Deo nostro consequi mereatur in saecula saeculorum. Amen. Datum nono Kalendas Novembris per manus Petri diaconi, bibliothecarii et cancellarii sanctae apostolicae sedis, anno domini Leonis papae IX primo, indictione III.